Za Dan pobjede nasred sela pustio pjesmu ‘Kosovo je Srbija’. Osuđen je

Mladić (23) proglašen je krivim i osuđen zbog krive pjesme koju je pustio ispred mjesnog doma na Dan pobjede i domovinske zahvalnosti.

Kako se navodi u ovotjednoj presudi, on je 5. kolovoza, utorak, oko 21.30 sati, u mjestu Borova, Trg kralja Tomislava 8, Općina Suhopolje, kod mjesnog doma, na javnom mjestu narušavao javni red i mir.

”Putem prijenosnog zvučnika, a kojeg je spojio preko „bluetootha“, glasno je reproducirao pjesme, od kojih je jedna bila pod nazivom „Kosovo je Srbija“.

Time je uznemirio građane jer se dana 5. kolovoza u RH obilježava Dan pobjede i Dan hrvatskih branitelja. Nakon nekog vremena prestao je reproducirati glazbu i otišao kući”, navodi se u presudi.

Sutkinja ga je kaznila s 300 eura i 15 eura prekršajnih troškova. Kaže da je još i dobro prošao jer je propisana zakonska kazna za takav prekršaj od 700 do 4000 eura.

Objava Za Dan pobjede nasred sela pustio pjesmu ‘Kosovo je Srbija’. Osuđen je pojavila se prvi puta na Danica.hr.